Цудоўна, што музей размешчаны ў будынку філармоніі. Валодзя заўжды казаў аб тым, што дом мастака не там, дзе ён пражывае, а там, дзе ён стварае. А менавіта тут, у Беларускай дзяржаўнай філармоніі, у далёкія шасцідзесятыя гады ХХ стагоддзя Мулявін і распачаў сваю творчую дзейнасць. І іменна тут у 2005 годзе нарадзіўся наш музей. Усё гэта адбывалася ў вельмі складаны час рамонту філармоніі, але яе супрацоўнікі і службы імгненна падтрымалі нашу ідэю і дапамаглі літаральна ва ўсім. А Аляксандр Валянцінавіч Гарбар не толькі дняваў, але і начаваў тут разам з намі. Нізкі паклон усім...